
Kortárs harangláb tervezése és kivitelezése

A harang, mint használati eszköz már évezredek óta jelen van az emberek életében. A harang osztja az időt és a teret, így egyfajta szabályozó elemként is működik a mindennapi élet során. A harangokat azonban valahova fel kell függeszteni, hogy minél egyszerűbben meg lehessen szólaltatni őket. Így került sor a haranglábak, harangtornyok építésére. A haranglábak általában fából készültek, a famegmunkálás pedig a népi építészetben több évszázados múltra tekint vissza. Ezekből rengeteget tudtunk inspirálódni, viszont modernebb, eddig nem igazán használt formát szerettünk volna kitalálni.
A haranglábunk fő paraméterei adottak voltak. Magassági határnak a 4 méter, szélességinek pedig a 2-3 méter volt kitűzve. Szem előtt kellett tartani, hogy könnyen szállítható, mozgatható és egyszerűen kivitelezhető legyen. Ennek érdekében elkészítettük 1:5-ös méretarányban a végső forma kicsinyített mását, hogy tesztelhessük valóban megépíthető-e. Ez azért is volt rendkívül hasznos, hiszen 2022 nyarán a győri ácstanulók segítségével Somogyfajszon, az ácstábor keretin belül megépítésére került, és ha valamikor elakadtunk vagy kérdés támadt, letudtuk ellenőrizni a maketton, hogy valójában hol is tartunk.
Az alapsíkidom egy 12 szög, mely a 12 hónapot hívatott jelképezni. A harangláb összesen 24 elemből áll, 12 a külső és 12 a belső „körön” helyezkedik el. A két körön lévő elemek különböző színeivel igyekeztük hangsúlyozni a kontrasztot. A végső forma egy optikai csalódásra épül, olyan mintha meglennének hajlítva az elemek, ellenben mindegyik egyenes.
Habár a tábor egy hétig tartott, az elkészítés csupán 3 napot vett igénybe, hiszen hamar megtaláltuk a közös hangot és gördülékenyen zajlott a csapatmunka. Két nap alatt lettek kimunkálva és lefestve az elemek, valamint az emelvény, amin a harangláb elhelyezésre került. A harmadik napon pedig az összeépítésre került sor. Ezek után került fel a harangot tartó damil háló és maga a harang. Mivel ezek nagyon vékonyak ezért, ha az ember a harangláb belsejéből felnéz, úgy érzékeli, mintha a harang lebegne.



